Rezumând perioada 1862-1866, putem spune că interesele moldoveneşti 
erau afectate de o criză economică şi socială care lovea cu forța unui război. 
Tranzacţiile comerciale se diminuaseră în laşi cu 70% în 1862 față de 1861, iar 
valoarea imobilelor căzuse drastic între 1860 şi 1862, de la 6.000 la 1.700 de 
galbeni“, arată un memoriu al comercianților şi meseriașilor. Argumente 
asemănătoare, în funcţie de experienţele fiecăruia, erau aduse în dezbaterile 
parlamentare. În 1867, Nicu Catargiu estima că preţul moşiilor scăzuse la 
jumătate; valoarea caselor proprietarilor se redusese de la 5.000 la 1.000 de 
galbeni, în timp ce negoţul şi chiria prăvăliilor se prăbuşiseră la o treime din 
valoarea de dinainte de unire“. Kogălniceanu vorbea de o decadenţă a proprietă- 
ților cu neputinţă a se calcula: 


Case din laşi care făceau odată zece mii galbeni astăzi [1867 — n.n., M.C.] abia 
fac două mii. Proprietăţile imobile din giurul Iașilor care făceau 30.000 galbeni au 
scăzut la a patra parte, la 7 mii, şi venitul lor asemenea a scăzut în proporțiune®. 


În concordanță cu aceste opinii, și Panait Cazimir estima scăderea valorii 
proprietăților la 1/3 din valoarea lor dinainte de unire, însă în contextul discu- 
ților politice din 1867 despre strămutarea Curţii de Casaţie la Iaşi se observa 
deja un alt trend: „|...] cei care îşi vând casele pun o condiţiune în contract, că 
dacă se va transfera curtea de casație la lași să i se dea atât mai mult”. Așadar, 
piaţa dădea semne de revenire numai la zvonul că unele instituții centrale vor fi 
transferate în fosta capitală”. 

Criza economică confirma cele mai negre profeţii ale foştilor separatiști şi, 
nu e de mirare că, în aceste ape agitate, funcționalitatea unirii era pusă la 
îndoială. Istoriografia oferă întâietate explicaţiilor externe (privind acțiunile 
anti-unioniste ruseşti”!) şi dorințelor de domnie (înfumurate sau veleitariste ale 





64 Vezi Dorinţile Înaltei Comisiuni Consultative atingătoare de înflorirea Iaşilor, în Theodor 
Codrescu, op. cit., p. 375-400. 

6% A. D. Xenopol, op. cit., vol. XIII, p. 238. 

% MOf, nr. 85, 18 aprilie 1862, p. 351. 

$7 Prescript verbal atingătoriu de mijloacele înflorirei Iaşilor, p. 6. 

6&8 MOf, nr. 59, 14/26 martie 1867, supliment, p. 347. 

% MOf, nr. 60, 15/27 martie 1867, p. 353. 

70 MOF, nr. 85, 14/26 aprilie 1867, p. 509. 

7! Vezi Mihai Dimitrie Sturdza, Rusia şi tentativele de despărțire a Principatelor Române 
(1864-1866), în idem, Rușii, masonii, mareșalul și alte răspântii ale istoriografiei româneşti, 

lui N. Rosetti-Roznovanu) pentru a descrie cauzele dezvoltării şi virulenței sepa- 
ratismului manifestat la 3/15 aprilie 1866, dar e greu de crezut că planurile care 
dinamitau unirea ar mai fi avut un mediu propice de dezvoltare în condițiile unei 
evoluţii economice mulțumitoare şi a unei relații satisfăcătoare cu Bucureştiul. De 
fapt, primii care făceau gesturi de respingere erau muntenii”?, care declanşau un 
val de persecuții în aparatul de stat în contextul detronării lui Al. I. Cuza. Odată 
cu 11 februarie 1866, pe lângă faptul că își pierduse domnitorul, Moldova se 
vedea aproape exclusă din administraţia de la București: „februariștii” declanşau 
o epurare feroce a moldovenilor — consideraţi cu precădere „oameni ai vechiului 
regim” —, estimată la peste 90% din numărul celor introduși în aparatul de stat 
de guvernul Barbu Catargiu la începutul anului 1862. La Ministerul Lucrărilor 
Publice, din 20 de moldoveni, mai rămăsese unul singur! O parte dintre 
moldovenii epuraţi, lipsiţi de mijloace băneşti, s-au întors pe jos la Iaşi, „întin- 
zând mâna şi cerşind””. 

Începută la București, epurarea moldovenilor a fost continuată cu posturi 
în care până atunci nici nu încăpuse în discuţie că ar fi putut călca picior de 
muntean. Temător de o rupere a unirii, Bucureştiul a muntenizat în acest interval 
posturile de comandă ale armatei (unde, urmare a acestui tăvălug, proporția 
ofițerilor moldoveni în pozițiile superioare a rămas, în tot secolul al XIX-lea, net 
inferioară faţă de cei proveniţi din Muntenia şi Oltenia'?), magistraţii unor 





Bucureşti, Editura Compania, 2013, p. 52-97; V. Russu, Viaţa politică în România (1866-1871), 
vol. I, De la domnia pământeană la prinţul străin, laşi, Editura Universităţii „Alexandru loan Cuza”, 
2001, p. 25-27 şi 72. 

72 Sunt şocante în acest context stereotipurile retorice generate de „monstruoasa coaliţie”, 
care-i învinuia pe moldoveni de a fi autorii loviturii de stat de la 2 mai 1864. Într-o corespondență 
diplomatică de la Bucureşti, către „Memorial diplomatique” din Viena, se afirma: „,[...] este dureros 
pentru mine, care am fost un mare partizan al unirei, să viu să constat astăzi că Muntenii plătesc 
foarte scump această unire şi că singurul efect, singurul rezultat al intrărei Moldovenilor în 
această ţară, a fost o corupţie care, plecând de la guvern, a cuprins toată societatea, viciu care 
sporeşte fiece zi şi care sparie toate partizile. Mari şi mici învinovăţesc cu glas tare pe Moldoveni. 
Oameni schimbători şi fără principii, deprinşi a trăi în o neorânduială scandaloasă, crescuți de 
Jidovii galițieni care au devenit îndreptătorii şi adese ori stăpânii averilor lor, adăpaţi de toate 
viciile Slavilor şi ale Turcilor vecini lor, Moldovenii au dat năvală în Muntenia, ţinându-se de 
principele Cuza, au pus mâna pe toate funcțiile cele mari, civile şi militare, au importat aici toate 
obiceiurile de agiotaj și şantaj din Iaşi; au făcut din Bucureşti şi din fiecare minister un iarmaroc 
urieş, deschis la toate concurenţele. Proteguiţi de principele Cuza, căruia slujesc de sprijin, 
Moldovenii, intrați ca biruitori în urma alegerii domnului moldovan, tratează astăzi pe munteni ca 
biruiţi şi sapă în fiece zi fără a o şti, clădirea unirei. Toţi muntenii fără excepțiune regretă astăzi 
cele ce au făcut în privirea Moldovei şi nici unul nu ar mai vota astăzi pentru unire, dacă ar fi să 
reînceapă”. Vezi A. D. Xenopol, op. cit., vol. XIV, p. 36-37. 

n Vezi cifrele avansate de M. Kogălniceanu în MOf, nr. 60, 15/27 martie 1867, p. 353. 

74 Din cei 154 de ofiţeri demisionari la 11 februarie, ca un act de onoare, mare parte erau 
moldoveni. Vezi I. G. Valentineanu, Din memoriile mele. O pagină de istorie modernă. Alegerea, 
detronarea și înmormântarea lui Cuza Vodă. 1850, 1866, 1873, Bucureşti, Tipografia modernă 
Gr. Luis, 1898, p. 115-117; A. D. Xenopol, op. cit., vol. XIV, p. 85. Proporția la 1892, realizată 
după extrase din anuarul militar, era următoarea: un singur moldovean din 16 generali, 12 moldoveni 
din 63 de colonei, 5 moldoveni din 28 de locotenenţi-colonei de infanterie, 16 moldoveni din 
91 de maiori de infanterie; 3 moldoveni din 11 locotenenţi-colonei de cavalerie, 4 moldoveni din 

instanţe judecătoreşti, reţeaua de prefecți din Moldova” — chiar la Iaşi a fost 
numit la prefectură munteanul Ștefan Golescu'f. Loialitatea moldovenilor faţă 
de proiectul unionist nu doar că era pusă la modul general sub semnul întrebării, 
dar devenise un pretext concret de persecuție politică. Nu era prin urmare de 
mirare nașterea impresiei unei mișcări de „anexare” forțate, şi nici faptul că prin 
laşi apăreau proclamaţii în care se arăta că „moldovenii nu vor mai tolera un 
Muntean în treburile Moldovei sau în magistratură, armată și biserică. Muntenii 
să se întoarcă nesupăraţi de unde au venit [...]””7. 

Nu vom insista aici asupra evenimentelor separatiste de la 3/15 aprilie’ 
şia implicaţiilor represiunii. Autorităţile şi unioniștii centralişti au preferat 
să învinovăţească intrigile şi banii ruseşti”? ori ambițiile de domnie ale lui 
N. Rosetti-Roznovanu. Dar „pacificarea” Moldovei era o cu totul altă provocare, 
necesitând acțiuni convingătoare de politică economică şi compensatorie. 
Ca dovadă că principalul combustibil al nemulțumirilor locale ţinea strâns de 
eşecul economic și centralizarea excesivă, ca niciodată până atunci, speriată de 
amploarea revoltei de la Iași, de pericolul împiedicării aducerii Principelui străin, 
elita politică munteană devenea conciliantă şi receptivă la doleanţele ieşenilor. 

Guvernul condus de Ion Ghica s-a grăbit să facă promisiuni, prin adop- 
tarea unei „înalte rezoluţii”, aprobate rapid de Locotenenţa Domnească la 
18 aprilie 1866. Rezoluţia promitea scăderi de taxe şi bani concreţi. Ministerul 
Lucrărilor Publice trebuia să înscrie în buget o sumă anuală de 500.000 de lei 
pentru pavaje; șoselele ce porneau din laşi urmau să fie „desăvârşite câte se va 
putea mai în grabă”, la fel și studiile privitoare la navigabilitatea Prutului. 
Ministerul de Război trebuia să „cedeze” Şcoala Militară, mutată de la Iaşi în 
București încă din 1862, în timp ce Universitatea urma să fie completată cu 
facultăţile rămase în suspensie. Tot în această rezoluţie, dată de un Guvern aflat 
la strâmtoare, era reiterată strămutarea Curţii de Casaţie la Iaşi printr-un proiect 
de lege al Ministerului de Justiţie, iar fiecare ministru trebuia să prezinte proiecte 
de legi privind descentralizarea administraţiei“. 

Primul care punea în practică promisiunile era maiorul Dimitrie Leca, 
ministrul de Război. Nici nu avea mult teren de eschivă, întrucât localul Școlii 





18 maiori de cavalerie; la artilerie nu e nici un moldovean printre 12 locotenenţi-colonei, iar 
dintre cei 27 de maiori numai 6 erau moldoveni; la geniu, din 6 locotenenţi-colonei nu era nici un 
moldovean şi un singur maior din 5; în total, doar 48 de ofiţeri dintr-un total de 255 erau 
moldoveni (vezi „Ecoul Moldovei”, 23 iulie 1892, p. 2). 

75 Din actele oficiale rezultă că au fost îndepărtați 30 din 35 de prefecţi, 131 de subprefecți 
şi funcționari administrativi nu doar din Moldova, bănuiți de simpatii pentru Al. I. Cuza. Cu toate 
acestea, ziarul „Românul” acuza pe ministrul de Interne că „menţine funcționari ai regimului 
trecut” (vezi MOf, nr. 80, 13/27 aprilie 1866, p. 354). 

76 T. W. Riker, op. cit., p. 478. 

71 Ibidem. 

18 O prezentare în Adrian Cioflâncă, op. cit., p. 127-129. 

1 Vezi Gh. Cristea, Manifestări antidinastice în perioada venirii lui Carol I în România 
(aprilie-mai 1866), în SRdI, t. 20, 1967, nr. 6, p. 1079-1086. 

80 MOF, nr. 89, 23 aprilie/5 mai 1866, p. 389. 

din primăvara anului 1866. Kogălniceanu mai arăta cum detronarea lui Cuza a 
zguduit încrederea dintre moldoveni şi munteni, întrucât prin epurările declanşate 
împotriva „cuziştilor”, „guvernul după 11 februarie a depărtat cu grămada pe 
funcționarii Moldoveni”: 


Repausatul Barbu Catargiu, întâiul ministru când s-a făcut unirea, a adus aici o 
mulțime de funcţionari din Moldova, şi le-a făgăduit că-i va menţine în posturile 
lor, pe cât timp se vor purta bine. Nu ştim cum s-a întâmplat şi pentru ce nouă 
zecimi din acei funcționari moldoveni, care erau în București în ziua de 11 februarie 
s-au congediat (aplause). În ministerul lucrărilor publice erau 20 moldoveni, 19 s-au 
dus; când s-au întors acei moldoveni înapoi, nu s-au întors cu mijloacele cu care 
s-au dus, nu în diligență, sau cu subvenţiune!S8, ei s-au întors întinzând mâna şi 
cerşind (aplause). Ei bine, D-lor, vă întreb ce trebuia să gândească, ce sentimente 
trebuia să aibă locuitorii de peste Milcov, când vedea funcționari moldoveni 
trecând Milcovul şi cerșind cu sfanzigul, pentru ca să se poată întoarce pe la 
locurile lor. Rog pe D. ministru să binevoească a face statistica funcționarilor 
moldoveni, câţi erau înainte de 11 februare şi câţi sunt astăzi şi va vedea dacă 
aceasta nu e adevărat; eu am această statistică şi sunt gata a o pune la dispozi- 
ţiunea D-lui ministru 1%. 


